Stabulnieki (Stabulnieku pagasts)
Stabulnieki (latgaliešu: Stabuļnīki) ir ciems Preiļu novadā, Stabulnieku pagasta centrs. Atrodas pagasta dienvidu daļā. Apdzīvotā vieta izvietojusies pie autoceļa P58. Pirms 2009. gadā noslēgtās administratīvi teritoriālās reformas atradās Preiļu rajonā. Latvijas PSR laikā Kirova kolhoza centrs. Stabulniekos atrodas atpūtas nams, pasta nodaļa, pamatskola, feldšeru un māsu punkts. 1897. gadā katoļu ciemā bija 30 sētas.